**ՀԻՄՆԱՎՈՐՈՒՄ**

 **« ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ » ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը.**

Հայաստանի Հանրապետության կառավարության «Գնման պայմանագրում փոփոխություն կատարելու թույլտվություն տալու մասին» որոշման նախագծի ընդունումը պայմանավորված է Մ17, /Մ-2/ (Կապան) - Ծավ - /Մ-2/ ավտոճանապարհի Կապան-Ճակատեն շրջանցիկ ճանապարհահատվածի հիմնանորոգման նախագծանախահաշվային փաստաթղթերի կազմման և ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովելու նպատակով:

1. **Ընթացիկ վիճակը և խնդիրները.**

«Գնումների մասին» օրենքի (այսուհետ՝ Օրենք) 15-րդ հոդվածի 4-րդ մասի համաձայն՝ շինարարական աշխատանքների գնման համար ֆինանսական միջոցներ նախատեսվում են սահմանված կարգով հաստատված և փորձաքննություն անցած նախագծային փաստաթղթերի հիման վրա: Առանց նախագծային փաստաթղթերի առկայության շինարարական աշխատանքների գնման համար ֆինանսական միջոցներ նախատեսվել չեն կարող, եթե օրենքով կամ համայնքի ավագանու որոշմամբ այլ բան նախատեսված չէ:

Վերոնշյալով պայմանավորված ՀՀ 2021 թվականի պետական բյուջեով նախատեսված «Պետական նշանակության ավտոճանապարհների հիմնանորոգում» միջոցառման շրջանակում 2021 թվականի հիմնանորոգման ենթակա օբյեկտների համար անհրաժեշտ է ձեռք բերել նախագծանախահաշվային փաստաթղթեր։

Հիշյալի շրջանակներում ՀՀ տարածքային կառավարման և ենթակառվուցվածքների նախարարության կողմից Օրենքի 15-րդ հոդվածի 6-րդ մասի համաձայն Մ17, /Մ-2/ (Կապան) - Ծավ - /Մ-2/ ավտոճանապարհի Կապան-Ճակատեն շրջանցիկ ճանապարհահատվածի կառուցման նպատակով նախագծանախահաշվային փաստաթղթերի ձեռքբերման համար՝ առանց ֆինանսական միջոցներ նախատեսելու «ՀԱԼԴԻ Քոնսալթ» ՍՊԸ-ի հետ կնքվել է թիվ ՏԿԵՆ-ՀԲՄԽԾՁԲ-2021/4Ն-2 պայմանագիրը, որի կատարման ժամկետը սահմանվեց ֆինանսական միջոցներ նախատեսվելու դեպքում կողմերի միջև կնքվող համաձայնագրի ուժի մեջ մտնելուց հետո 50 օր։

ՀՀ կառավարության 2021 թվականի մայիսի 20-ի թիվ 835-Ն որոշմամբ վերը նշված ծառայության մատուցման համար հատկացված ֆինանսական միջոցների շրջանակներում ՀՀ տարածքային կառավարման և ենթակառվուցվածքների նախարարության և «ՀԱԼԴԻ Քոնսալթ» ՍՊԸ-ի միջև 2021 թվականի հունիսի 10-ին կնքվեց թիվ 1 համաձայնագիրը, որը նույն օրը մտավ ուժի մեջ և, ըստ էությամբ, ծառայության մատուցման վերջնաժամկետ սահմանվեց 2021 թվականի հուլիսի 30-ը:

Շահագրգիռ մարմինների հետ քննարկվում էր նշված շրջանցիկ ճանապարհահատվածի ծրագծի մի քանի տարբերակներ, որոնք իրենց բնույթով և կատարվելիք աշխատանքների ծավալով ամբողջությամբ տարբերվում են միմիանցից, և հաշվի առնելով, որ Մ17, /Մ-2/ (Կապան) - Ծավ - /Մ-2/ ավտոճանապարհի Կապան-Ճակատեն շրջանցիկ ճանապարհահատվածի համար արդեն իսկ ընտրվել է տարբերակներից մեկը, սակայն 2021 թվականի հուլիսի 30-ին ավարտվում է Պայմանագրի կատարման ժամկետը, անհրաժեշտություն է առաջացել երկարաձգել ծառայությունների մատուցման ժամկետը, ինչը կապահովվի Կողմերի ստանձնած պայմանագրային պարտավորությունների պատշաճ կատարումը:

1. **Կարգավորման** **նպատակը** **և** **բնույթը.**

Ներկայացված որոշման ընդունումը հնարավորություն կտա ավարտելու Մ17, /Մ-2/ (Կապան) - Ծավ - /Մ-2/ ավտոճանապարհի Կապան-Ճակատեն շրջանցիկ ճանապարհահատվածի կառուցման նախագծանախահաշվային փաստաթղթերի կազմման աշխատանքները և մեկնարկելու այդ ճանապարհահատվածի հիմնանորոգման գործընթացը:

**4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

ՀՀ կառավարության 2021-2026թթ. գործունեության ծրագրի«3.2 Ճանապարհաշինություն» բաժնի 3-րդ կետի 1-ին ենթակետ, համաձայն որի՝ ճանապարհաշինության բնագավառում ՀՀ կառավարության ռազմավարական խնդիրներից է միջպետական, հանրապետական, տեղական նշանակության ավտոմոբիլային ճանապարհային ցանցի նորոգումը, հիմնանորոգումը և որակի շարունակական բարձրացումը, ինչի շնորհիվ տարեկան կունենանք շուրջ 500 կմ վերանորոգված ճանապարհ:

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագծի ընդունումը ՀՀ 2021 թվականի պետական բյուջեի տարեկան եկամուտների և ծախսերի փոփոխությունների չի հանգեցնում, ինչպես նաև լրացուցիչ ֆինանսական միջոցների անհրաժեշտություն չի առաջացնում:

 **6. Ակնկալվող արդյունքները**

Նախագծի ընդունումը հնարավորություն կընդձեռնի ապահովելու Մ17, /Մ-2/ (Կապան) - Ծավ - /Մ-2/ ավտոճանապարհի Կապան-Ճակատեն շրջանցիկ ճանապարհահատվածի կառուցման նախագծանախահաշվային փաստաթղթերի կազմման աշխատանքները ։